Maria in Litore
Maria in Litore (theodisce Maria am Gestade) est templum Vindobonae in media urbe, ubi olim pars fluminis Danuvii fluebat; inde "in litore." Per quoddam angiportum nomine Am Gestade (i. e. in litore) scalis arduis ad portam itur, quapopter ecclesia nonnumquam S. Maria ad Scalas (theodisce Maria Stiegen) dicitur. In veterrimis Viennae ecclesiis numeratur.